Marcus Grönholm ved Bunningshoppet, et av Rally Australias mest kjente innslag.
**Rally Australia** er et rally som inngår i rally-VM. Dette rally ble holdt i og omkring Perth i den australske delstaten Western Australia mellom 1988 og 2006.

Rally Australia er populært både blant tilskuere og deltagere.[] Dette rally ble kåret til «årets rally» i 1995, 1999 og 2000 av VM-lagene. Tross dette har Western Australias turistråd på grunn av lønnsomhetsproblemer sagt opp kontrakten med det internasjonale bilsportsforbundet FIA, noe som førte til at 2006-rallyet ble det siste i Perth. Det var planer om å fortsette i Queensland fra 2008, men i stedet havnet rallyet i New South Wales. Etter planene skulle rallyet holdes annet hvert år mellom 2009 og 2017.

Rallyet omfattet spesialstrekninger i de skogsbevokste fjellområdene omkring Perth og de spesielt tilskuervennlige stekninger i Langley Park (mellom 1992 og 2002 samt 2005) eller Gloucester Park (2003, 2004 og 2006).

Forholdene
----------

Rallyet er kjent for sine krevende forhold og raske strekninger. Fords lagsjef Malcolm Wilson beskrev Rally Australia 2006 som det raskeste etter Rally Finland.

De spesielle trekningene omfatter til dels meget smale skogsveier med «koksgrus» på halve underlaget. 2006 års vinner Mikko Hirvonen beskrev det som å kjøre på is på sine strekninger. Dette er spesielt vanskelig for de førere som kjører først på strekningene.

I 2006 var det mye tørt og vindstille vær, noe som var besværlig for de etterfølgende førere, Petter Solberg ble tvunget til å stanse på den niende strekningen på grunn av tåken som hang igjen i luften og gjorde det umulig å se veibanen. Solberg hadde også hatt utur under et tidligere rally Australia. I 2005 sluttet hans rally da han kolliderte med en kenguru.

Dette rally er også kjent for de spektakulære luftseilaser i det bergaktige terrenget, kanskje fremforalt i Bunningshoppet som også har et vannhinder på slutten av den bratte nedforbakken.

Vinnere
-------

| År
  | Førere
  | Kartleser
  | Bil |
| --- | --- | --- | --- |
| 2017 | Belgias flagg Thierry Neuville | Belgias flagg Nicolas Gilsoul | Hyundai i20 WRC |
| 2016 | Norges flagg Andreas Mikkelsen | Norges flagg Anders Jæger | Volkswagen Polo R WRC |
| 2015 | Frankrikes flagg Sébastien Ogier | Frankrikes flagg Julien Ingrassia | Volkswagen Polo R WRC |
| 2014 | Frankrikes flagg Sébastien Ogier | Frankrikes flagg Julien Ingrassia | Volkswagen Polo R WRC |
| 2013 | Frankrikes flagg Sébastien Ogier | Frankrikes flagg Julien Ingrassia | Volkswagen Polo R WRC |
| Sportsåret 2011 | Finlands flagg Mikko Hirvonen | Finlands flagg Jarmo Lehtinen
  | Ford Fiesta RS WRC
  |
| Sportsåret 2009 | Finlands flagg Mikko Hirvonen | Finlands flagg Jarmo Lehtinen
  | Ford Focus RS WRC 09
  |
| Sportsåret 2006 | Finlands flagg Mikko Hirvonen | Finlands flagg Jarmo Lehtinen
  | Ford Focus WRC
  |
| Sportsåret 2005 | Belgias flagg François Duval | Belgias flagg Sven Smeets
  | Citroën Xsara WRC
  |
| Sportsåret 2004 | Frankrikes flagg Sébastien Loeb | Monacos flagg Daniel Elena
  | Citroën Xsara WRC
  |
| Sportsåret 2003 | Norges flagg Petter Solberg | Storbritannias flagg Phil Mills
  | Subaru Impreza WRC
  |
| Sportsåret 2002 | Finlands flagg Marcus Grönholm | Finlands flagg Timo Rautiainen
  | Peugeot 206 WRC
  |
| Sportsåret 2001 | Finlands flagg Marcus Grönholm | Finlands flagg Timo Rautiainen
  | Peugeot 206 WRC
  |
| Sportsåret 2000 | Finlands flagg Marcus Grönholm | Finlands flagg Timo Rautiainen
  | Peugeot 206 WRC
  |
| Sportsåret 1999 | Storbritannias flagg Richard Burns | Storbritannias flagg Robert Reid
  | Subaru Impreza WRC
  |
| Sportsåret 1998 | Finlands flagg Tommi Mäkinen | Finlands flagg Risto Mannisenmäki
  | Mitsubishi Lancer Evo V
  |
| Sportsåret 1997 | Storbritannias flagg Colin McRae | Storbritannias flagg Nicky Grist
  | Subaru Impreza 555
  |
| Sportsåret 1996 | Finlands flagg Tommi Mäkinen | Finlands flagg Seppo Harjanne
  | Mitsubishi Lancer Evo
  |
| Sportsåret 1995 | Sveriges flagg Kenneth Eriksson | Sveriges flagg Staffan Parmander
  | Mitsubishi Lancer Evo
  |
| Sportsåret 1994 | Storbritannias flagg Colin McRae | Storbritannias flagg Derek Ringer
  | Subaru Impreza 555
  |
| Sportsåret 1993 | Finlands flagg Juha Kankkunen | Storbritannias flagg Nicky Grist
  | Toyota Celica GT4
  |
| Sportsåret 1992 | Frankrikes flagg Didier Auriol | Frankrikes flagg Bernard Occelli
  | Lancia HF Integrale |
| Sportsåret 1991 | Finlands flagg Juha Kankkunen | Finlands flagg Juha Piironen
  | Lancia Lancia Delta Integrale 16V
  |
| Sportsåret 1990 | Finlands flagg Juha Kankkunen | Finlands flagg Juha Piironen
  | Lancia Delta Integrale
  |
| Sportsåret 1989 | Finlands flagg Juha Kankkunen | Finlands flagg Juha Piironen
  | Toyota Celica GT4
  |
| Sportsåret. 1988 | Sveriges flagg Ingvar Carlsson | Sveriges flagg Per Carlsson
  | Mazda 323 4WD
  |

Referanser
----------

1. ↑  «WRC to return to Australia in 2009». Sydney Morning Herald. 10. september 2008. Arkivert fra originalen 1. desember 2008. Besøkt 30. desember 2008.